OpenLLM-France/wikimedia huggingface dataset:
# Dalton Trumbo

Dalton Trumbo (Montrose, Colorado, Ameriketako Estatu Batuak, 1905eko abenduaren 9a - Los Angeles, Ameriketako Estatu Batuak, 1976ko irailaren 10a) ingelesezko idazlea, gidoigilea eta zinemagilea izan zen. 1935etik 1947ra arrakasta handiko film-gidoiak idatzi zituen: Kitty Foyle (1940), A Guy Named Joe (1943, Joe izeneko mutil bat), Thirty Seconds Over Tokyo (1944, Hogeita hamar segundo Tokio gainean).
1947an Joseph McCarthy senatariak eragindako "sorgin-ehiza" zela eta hamar hilabete eman zituen kartzelan, eta hamar urtean ezin izan zuen filmik sinatu eta ezizenak erabili behar izan zituen lan egin ahal izateko; aipagarria da 1956an ezizen horietako batekin, Robert Rich, Oscar saria jaso izana The Brave One filmaren gidoiagatik. 1960etik aurrera eta Kirk Douglasi eta Otto Premingerri esker gidoiak bere izenarekin izenpetu ahal izan zituen berriro ere.
1970ean bere film bakarra zuzendu zuen, bere eleberri batean oinarritua, Johnny Got His Gun (Johnnyk bere fusila hartu zuen), gerraren aurkako film gogorra, arrakasta handia izan zuena. Beste film batzuk: Spartacus (1960), Exodus (1960), The Last Sunset (1961, Azken arratsa), The Sand-piper (1965) eta Papillon (1973).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q350666
* Multimedia: Dalton Trumbo / Q350666
# Dalton autobidea

Dalton autobidea, James W. Dalton autobidea edo Alaska 11 Autobidea, AEBetako Alaska estatuaren iparraldeko lurraldea ipar-hego ardatzan zeharkatzen duen errepide bat da.
Elliott autobidean hasi, Fairbanks udalerriaren iparraldean, eta Deadhorse kokalekuan amaitu, Ozeano Artikoaren kostaldeko Prudhoe Bay udalerrian.
* Datuak: Q802062
* Multimedia: Dalton Highway / Q802062
# Daltondarrak

Danltondarrak, Daltondarren Taldea edo Dalton Anaiak 1890-1892 bitartean Mendebalde Urrunean ospetsu bilakatu ziren gaizkile talde bat izan zen. Banku eta trenen lapurketak espezializatuak edo trebatuak zeuden. Jesse James bidelapurrekin batera aritu ziren Younger anaien senideak ziren, halere Daltondarren ekintzak haietatik independienteak izan ziren eta James-Younger taldeak baino beranduago jardun zuten. Dalton familiak Missouri estatuko Jackson konderria jatorria zuen.
Daltondarren taldea honako anaiek osatu zuten: Gratton "Grat" Dalton (1861-1892), Bob Dalton (1869-1892) eta Emmett Dalton (1871-1937). Laugarren anai bat ere bazegoen, William "M. "Bill" Dalton (1866-1894), baina hau Butch Cassidyren Talde Basatiko kide izan zen, bai eta aurretik polizia gisa ari zela erail zuten Frank Dalton izeneko bosgarren anai bat ere.
1892ko urriaren 5ean Kansas estatuan dagoen Coffeyville udalerriko C.M. Condon & Company's Bank eta First National Bank bankuak lapurtzen ari zirela, bertako herritarrek ezagutu eta tirokatu egin zituzten. Taldeko kideak ihesi hasi zirenean herritarrek tiroz Grat Dalton, Bob Dalton, Dick Broadwell eta Bill Powers hil zituzten. Emmett Daltonek 23 tiro zauri jaso arren, bizirik ateratzea lortu zuen, bizi guztirako espetxe zigorra eman zioten. Halere, 14 urte espetxean egon ondoren barkamena eman zioten eta kalera atera zen. Ehorztetxe batean lan egin zuen, idazlea eta aktorea ere izan zen, azkenik 1937an 66 urterekin zendu zelarik.
Taldetik libre gelditu ziren Bill Doolin, «Bitter Creek» Newcomb eta Charlie Pierce izan ziren, baina hauek ez zuten Coffeyville udalerriko lapurketa egun hartan parte hartu.

## Kanpo estekak

* Daltondarrak eta Coffeyvilleko lapurreta (Ingelesez)
* Datuak: Q934918
* Multimedia: Dalton Gang / Q934918
# Dong'an barrutia

Dong'an barrutia (txinera tradizionalez: 东安区) Txinako barruti bat da, Mudanjiang barruan. Azken zentsuaren arabera 220.000 biztanle zituen 580.96 azaleran banatuta.

## Kanpo estekak

* Datuak: Q138519
* Multimedia: Dong'an District / Q138519
# Dong Ampham Biodibertsitate Kontserbazio-Gune Nazionala

Dong Ampham Biodibertsitatearen Kontserbazio Eremu Nazionala babestutako eremu zabala da, Attapeu probintziaren eta Sekong probintziaren zati garrantzitsu bat hartzen duena, Vietnameko mugan dagoen Laoseko hego-ekialdeko ertzean. Era berean, Attapeu probintziaren ipar-ekialdea eta Sekong probintziaren hego-ekialdea hartzen ditu.
Baso anitzez osatutako gunea, 200.000 hektarea inguru dituena, Laoseko Biodibertsitatea Kontserbatzeko Eremu Nazionaletako bat osatzen du. 1993ko urriaren 29an ezarri zen. "Asiako hego-ekialdeko penintsulako hego-ekialdean geratzen diren lur baxuetako eta baso tropikaletako azken eremu osorik batzuk" ditu. Parkea zeharkatzen duten ibaien artean Xe Kaman ibaia eta Xe Xou ibaia daude. Hezeguneetan Siameko krokodilo eta elefante populazioak daude eta katu handiak parkean bizi direla ezaguna da. Nong Fa aintzira bolkanikoa bere barruan dago.

## Erreferentziak

* ↑ «Dong Ampham National Biodiversity Conservation Area» Protected Planet.
* ↑ Dong Ampham NBCA (DAP). ASEAN.

## Kanpo estekak

* Datuak: Q5295706
# Doneztebe eliza zaharra (Esa)

Doneztebe eliza Esa udalerrian XIII. mendeko kristiau eliza bat da. Antzinako parrokia da, 1950ean Doneztebe eliza berriak ordezkatu zuen.

## Kokalekua

Herrigunean dago, hain zuzen ere, herriko plazan eta Esako udaletxearen alboan.

## Historia

Erdi Aroan eraiki zen, 1200. urtealdera. XVI. mendean atea eta gangetan zaharberritze lanak egin zitzaizkion.
1950ean Doneztebe eliza berriak ordezkatu zuen eta ordutik aurrera eskorta gisa erabilia izan zenez, oso egoera kaxkarrean zegoen. 2006ko udan zaharberritua izan zen.

## Eraikina

Hiru ibilbide ezberdinez osatutako nabe bakarreko oinplanoa eta hormaburu zuzena ditu, azken horren aurreko ibilbidean gurutzadura modura bi kapera dauzka. Bi gela hormaburuari atxikiak ditu, haietako bat sakristia. Hormak presbiterioan eta epistolaren aldeko kaperan XV eta XVI. mendeko margoekin luzituak daude.

## Erreferentziak

* Nafarroako Entziklopedia Handia | ESA. (Noiz kontsultatua: 2021-12-16).

## Ikus, gainera

* Esa

## Kanpo estekak

* Datuak: Q31189002
# Dong Dong

Dong Dong, txineraz 董 栋, (Zhengzhou (Txina), 1989ko apirilaren 13a) gimnastikan aritzen den kirolari txinatarra da.

## Olinpiar Jokoak

2008ko Udako Olinpiar Jokoetan (Pekin), esku hartu, eta brontzezko domina eskuratu zuen; 2012ko Udako Olinpiar Jokoetan (Londres), urrezkoa lortu zuen; 2016ko Udako Olinpiar Jokoetan (Rio de Janeiro), zilarrezkoa irabazi zuen, eta 2020ko Udako Olinpiar Jokoetan (Tokio), berriro zilarrezkoa eskuratu zuen; guztiak Bakarka tranpolinean gizonezkoen kategorian, Txina ordezkatuz; Ivan Litvinovitx bielorrusiarraren (urrezko domina) atzetik eta Dylan Schmidt zeelandaberritarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | Bakarka tranpolina, gizonezkoa. |
| 2012 | Londres Erresuma Batua | 01 ! | Bakarka tranpolina, gizonezkoa. |
| 2016 | Rio de Janeiro Brasil | 02 ! | Bakarka tranpolina, gizonezkoa. |
| 2020 | Tokio Japonia | 02 ! | Bakarka tranpolina, gizonezkoa. |

## Erreferentziak

* ↑ «Dong Dong» olympedia.org (Ingelesez)
* ↑ «Dong Dong» olympics.com (Gaztelaniaz)

## Kanpo estekak

* Datuak: Q601864
* Multimedia: Dong Dong / Q601864
# Dong Hoi aireportua

Dong Hoi aireportua (Vietnamez Dong Hoi) Vietnamko aireporturik handiena da, Dong Hoieko erdigunetik 6 kilometrora kokatuta dagoena. 2008an zabaldu zen.

## Erreferentziak

* ↑ Dong Hoi aireportua dagoeneko martxan dago
* ↑ title=Dong Hoi aireportua martxan dago

## Kanpo estekak

* Construction begins on new Quang Binh airport Viet Nam News, Irailak 1, 2004
* Airport & Ground Support Equipment (AGSE) in Vietnam by Le Son (11/25/2005)
* Datuak: Q4156
* Multimedia: Dong Hoi Airport / Q4156
# Doneztebe hilerria

Doneztebe hilerria Lapurdiko hiriburuko hilerri bat da, izen bereko auzoan dagoena. Auzoko elizaren eta judu hilerriaren ondoan dago

## Iruditegia

* Eliza eta hilerria.
* Ikuspegia.
* Émile Betsellèreren hilobia.
* Bourbaki jeneralaren hilobia.

## Kanpo estekak

* Datuak: Q52726969
* Multimedia: Saint Étienne Cemetery, Bayonne / Q52726969
# Doneztebeko pilotalekua

Doneztebeko pilotalekua, Behar Zana pilotalekua edo Bear Zana pilotalekua Nafarroako Malerreka eskualdeko Doneztebe udalerrian dagoen pilotaleku bat da.
Pilotaleku honetan laxoa izeneko modalitatea jokatu ohi da.

## Kokalekua

Alde Zaharrean dago.

## Eraikina

Estalirik gabeko pilotalekua da.
Berez bi pilotalekuk osatzen dute, 60-80 metro luze eta 12-20 metro zabalekoak. Atzeko horma edo errebotea du, laxoaren modalitatean ezinbestekoa baldintza. Jatorriz lurzorua belarrezkoa zen, baina modalitate honen berreskuratzearekin batera zementu eta asfaltozko lurzoruak hedatu dira.

## Kanpo estekak

* Datuak: Q25475948
# Doneztebeko udaletxea

Doneztebeko udaletxea Nafarroako Malerreka eskualdeko Doneztebe udalerriko Udalaren egoitza da.

## Historia

Doneztebeko Alde Zaharran dago, Merkatarien karrikaren 9. zenbakian.

## Eraikina

Eraikin zuria da, izkinarriak Baztango harri gorriz eginak ditu. Aurrealdean Doneztebeko armarria du.

### Alkateen zerrenda
## Kanpo estekak

* Doneztebeko Udal webgunea (Gaztelaniaz)
* Datuak: Q25475924
# Diamagnetismo

Diamagnetismoa lehen aldiz antzeman zen 1845. urtean Michael Faraday-ren eskutik, ikusita nola iman batek bismuto zati bat aldaratzen zuen.
Diamagnetismoa momentu dipolar konkretu batean ematen den fenomenoa da, non, material ferromagnetikoak ez bezala, gorputza eremu handiagoa den zonetara joan beharrean, eremu txikiagokoetara doan.
Materia eta substantzia guztiak atomoz eta molekulaz osatuta daude. Elektroiak, bere nukleoaren inguruan biraka dabiltza, eta dipolo magnetikoa txikiak bailitzan bezala kontuan hartu ditugu
Materialaren partikulak ez dute momentu dipolar magnetiko iraunkorra, elektroi bakoitzak, bere momentu dipolar magnetikoa dauka eta elkar anulatzen edo neutralizatzen duen elektroi simetriko bat daukalako, eta ez da B edo eremu magnetiko nabari bat sortzen. Gainera, beste iturri batekin kanpo eremu bat aplikatu ezkero, induzituriko eremua, kanpo eremuaren kontra orientatuko da.
Superreroale gehienak diamagnetikoak dira, izan ere elektroi bikote pare duten material gehienetan ematen da, nahiz eta bati horrela ez izan. Material diamagnetiko adibideak honako hauek dira, urrea, kobrea, germanio, bismutoa gas nobleak, ura, beira, silizioa eta grafitoa besteak beste.
Eremu magnetiko baten presentzian, aplikatutako eremu magnetikoaren aurka momentu magnetikoak induzitzen dira
Materiaren momentu dipolar atomikoa edo molekularra ma izango da:
-B=0 denean ma =0 izango da mtotala = 0
-B ≠0 denean ma ≠0 izango da mtotala ≠ 0

## Kanpo estekak

* Datuak: Q201048
* Multimedia: Diamagnetism / Q201048
# Diamante-pitoi

Diamante-pitoia (Morelia spilota) Morelia generoko animalia da. Narrastien barruko Pythonidae familian sailkatuta dago.

## Erreferentziak

* ↑ The Species 2000 and ITIS Catalogue of Life
* ↑ Euskalterm: [Hiztegi terminologikoa] [2008]

## Ikus, gainera

* Morelia
* Pythonidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q575770
* Multimedia: Morelia spilota / Q575770
* Espezieak: Morelia spilota
# Dialonectria sanguinea

Dialonectria sanguinea Nectriaceae familiako onddo espezie bat da.
Sinonimoak: Nectria sanguinea, Cucurbitaria sanguinea, Hypoxylon phoeniceum, Sphaeria sanguinea.

## Deskribapena

0,3 mm inguruko dimentsioko pustula oboide gisa agertzen dira, isolatuak, baina gregarioak, gorri-eskarlata kolorekoak, hostozabalen azalean eta hondakinetan hazten dira. Bere mizelioak egurra inbaditzen du eta kolore horia edo hori-berdexka ikusten da.
Etimologia: Sanguinea epitetoa bere gorri-odol koloreagatik du.

## Jangarritasuna

Interes gastronomikorik gabea.

### Nahasketa arriskua

50 espeziez osatutako genero baten parte da, elkarren artean oso antzekoak eta zailak direnak bereizteko. Nectria sanguinea-k bezala kolore gorria dute Nectria cinnabarina eta Thyronectria coryli espezieak ere.

### Banaketa eremua

Kanada, Ameriketako Estatu Batuak, Panama, Honduras, Nikaragua, Puerto Rico, Europa, Australia, Zeelanda Berria, Hegoafrika.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 687 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Dialonectria sanguinea: GBIF—the Global Biodiversity Information Facility.

## Kanpo estekak

* Datuak: Q107621555
# Diamant lurmuturra

Diamant lurmuturra (Cap Diamant frantsesez) Quebeceko muinoaren ekialdeko lurmuturraren, itsaslabarra eta Quebeceko gotorlekuaren izena da.
Itsaslabarrari horrela deitu zioten, Quebeceko egungo lurraldean zetozen lehen esploratzaile europarrek diamanteak aurkitu zituztela uste zutelako.

## Galeria

* Lurmutur Hiria 1816an
* Lurmutur Hiria 1865ean
* Lurmutur Hiria 1908an
* Datuak: Q1067355
* Multimedia: Cap Diamant / Q1067355
# Dialnet

Dialnet, interneteko atari bat da Espainiako ekoizpen zientifikoa hedatzeko 2001ean sortu zena. Humanitateetan eta Gizarte zientzietan espezializatua dago. Bere datu-basea, sarbide askekoa, Errioxako Unibertsitateak sortu zuen aldizkaritegi digital bat da iberiar erdiuharteko eta Hego Amerikako aldizkari zientifikoen aurkibideak biltzen dituena. Aldizkariak ez ezik, liburuak, monografiak, tesiak eta antzerako idazkiak ere jasotzen ditu. Idazki askoren testuak osorik irakurri daitezke.
Atari honetan Espainiako eta Hego Amerikako hainbat unibertsitatek lan egiten dute aldizkarien laburpenak sartuz. Era berean, baditu ere gaztelania ez diren beste hizkuntza batzuen idazkiak dituzten datu-baseak, besteak beste, euskarazko batzuk.

## Estatistikak eta zerbitzuak

Dialneten estatistikak :
| Aldizkariak | 9 681 |
| Idazkiak | 4 183 110 |
| Abisuak | 22 381 279 |
| Erabiltzaileak | 1 219 801 |
CSICen Zibermetria Laborategiaren sailkapenean, Dialnet Europako atarien lehenengoa da, eta munduko laugarrena.

## Erreferentziak

* ↑ (Gaztelaniaz) «Contenido-Páginas de Ayuda-Dialnet» dialnet.unirioja.es (Noiz kontsultatua: 2017-01-19).
* ↑ Dialneten webgunea. Noiz ikusia:2014-2-16.
* ↑ Munduko web errepositorioen rankinga, CSICen Zibermetria Laborategia]. Noiz ikusia:2014-11-12.

## Kanpo-loturak

* Dialneten webgunea
* Datuak: Q3025975
* Multimedia: Dialnet / Q3025975
# Dialogismo

Dialogismo edo sermocinatio pentsamendu figura erretorikoa da. Honen funtsa zera da: testuaren edo enuntziazioaren subjektuak bere buruari galderak egiten dizkio eta erantzunen itxura egiten du elkarrizketa edo bakarrizketa antzeko egitura sortuz.
Erretorikan sermocinatio izen klasikoa erabiltzen da oraindik.

## Adibide batzuk

Hona hemen Urko kantariaren abesti baten estrofa figura horren gainean egina:
    Galdetu nion neure buruari
    Nor nintzen ni, nor nintzen ni.
    Galdetu nion neure buruari
    Nor nintzen ni, nor nintzen ni.
    Arrotz hizkuntz baten hitz egiten beti
    Jakin gabe nor nintzen ni.
Beste adibide bat, Benito Lertxundiren "Zenbat gera?" abestian:
    Zenbat gera? Lau, bat, hiru, bost zazpi?
    Zer egin degu? Ezer ez.
    Zer egiten degu? Alkar jo.
    Zer egingo degu? Alkar hil?
Prosan ere eman daiteke figura. Kritiko askorentzat, esaterako Julia Kristevarentzat, nobelaren beraren egituran dialogismoak garrantzi handia du.

## Erreferentziak

* ↑ Iratxe Retolaza, 164.or.
* ↑ https://web.archive.org/web/20111113184404/http://eu.musikazblai.com/urko/nor-nintzen-ni/
* ↑ Joaquín Forradellas, 100.or.

## Bibliografia

* Euskaltzaindia: Literatura terminoen hiztegia. Bilbo: 2008. 227-228.or. Iratxe Retolazaren artikulua.
* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 99-100.or.

## Kanpo estekak

* Euskaltzaindiaren Literatura Terminoen Hiztegia.
* Datuak: Q3025969
# Donibane Ziburuko Estropada

Donibane Ziburuko Estropada edo Donibane Lohizuneko Bandera Ipar Euskal Herrian egiten den estropada da. Egun KAE-2 Ligarako estropada puntuagarria bada ere, 90. hamarkadan bandera garrantzitsua izan zen, Tiranekin indarrak neurtzeko aukera egokia baitzen. Donibane Lohizuneko Ur Joko Arraun Taldea elkarteak antolatzen du.
Azken urteetan jarraitasunik ez du izan. KAE 2 Ligako taldeek hartu izan dute parte, saririk gabe eta puntuaketarik gabe. 2018an ordea bultzada berria eman zitzaion, Lapurdiko A.T. KAE 1 Ligan ari zela aprobetxatuz, eta emakumezkoen estropada ere antolatu zen lehen aldiz. 2020an Getxon jokatu zen COVID-19 pandemiaren eraginez.

## Aurrekariak

XIX. mendearen bukaera aldera hainbat estropada jokatu izan ziren Lapurdiko estropada zaharrak izenarekin ezagutzen direnak. Estropada haietan hondarribitarrak nagusitu ziren.
XX. mendera itzuliz, 1972an Donibane Lohizuneko Sari Nagusia jokatu zen lau traineruren artean eta Lasarteko Michelinek irabazi zuen.
* Lasarte Michelin
* Pedreña
* Hondarribia
* Kaiku
Beranduago, 1990 urtean Iparralde Bandera izenarekin estropada bat jokatu zen Donibane Lohizunen sei traineruren artean, tartean Ur Joko antolatzailea. Bertako sailkapena honako hau izan zen:
* Hibaika
* Fortuna
* Trintxerpe

## Palmaresa

* 2014ko estropada lehen tanda jokatu ondoren suspenditu egin zen haize bortitzarengatik.

## Garaipenak

| Taldea | Garaipenak | Urteak |
| San Juan | 5 | 1996, 1999, 2021, 2023, 2024 |
| Tiran | 4 | 1998, 2000, 2001, 2002 |
| Hondarribia | 3 | 1994, 1995, 1997 |
| San Pedro | 2 | 1991, 1992 |
| Portugalete | 2 | 2007, 2010 |
| Arkote | 2 | 2004, 2016 |
| Deustu | 2 | 2009, 2018 |
| Zarautz | 2 | 2005, 2019 |
| Lapurdi | 2 | 2017, 2022 |
| Orio | 1 | 1993 |
| Trintxerpe | 1 | 2003 |
| Kaiku | 1 | 2006 |
| Astillero | 1 | 2008 |
| Busturialdea | 1 | 2011 |
| Getxo | 1 | 2013 |
| Castreña | 1 | 2020 |

## Garaipenak

| Taldea | Garaipenak | Urteak |
| Zumaia | 3 | 2022, 2023, 2024 |
| Tolosaldea | 2 | 2020, 2021 |
| San Juan | 1 | 2018 |
| Hibaika | 1 | 2019 |

## Kanpo estekak

* (Frantsesez) Banderaren emaitzak
* Datuak: Q3039041
# Donibane Lohizuneko merkatua

Donibane Lohizuneko merkatua Lapurdiko Donibane Lohizune udalerrian dagoen merkatu bat da.

## Kokalekua

Victor Hugo bulebarraren 18. Bis zenbakian dago.

## Ordutegia

Egunero goizez irekia egon ohi da, aldiz, eraikinaren inguruan astearte eta ostiral goizetan azoka ospatzen da.

## Merkatua

Ipar Euskal Herriko gastronomiako usadiozko jakiak salgai daude: Baionako xingarra, Ezpeletako piperra, Euskal biskotxa edo pastiza, Irulegiko arnoa, ardi gasna, Itsasuko gereziak, etab.

## Kanpo estekak

* Donibane Lohizuneko merkatua. Donibane Lohizuneko wengunea (Frantsesez)
* Datuak: Q25476911
# Donibane estadioa

Donibane estadioa edota Donibane zelaia Nafarroako Iruñea hiriburuan zegoen futbol zelai bat izan zen. 1922-1967 artean Osasuna futbol klubaren jokalekua izan zen. 1967an Sadar estadioak ordezkatu zuen.
Zelaia Iruñeko Alde Zaharretik 600 metro ingurura zegoen, Iruñeko zitadelatik hurbil, gaur egungo Donibane auzoan.

## Historia

1921eko otsailean Osasunak lursailaren erosketa formalki gauzatu zuen. Zelaia futbolean jokatzeko behar bezala egokitu eta zelaia itxi ondoren, urte hartako maiatzaren 21ean partidu batekin inauguratu zen, ordurarte denboraldi batez Osasunaren jokalekua zen Zalditegiko zelaia ordezkatuz (1921-1922).
Lehenbiziko partidu hartan Osasunak Arenas Getxo bizkaitar taldearen aurka jokatu zuen, nafarrak 2-0 nagusituz. Nafar taldeko jokalariak honakoak izan ziren: Areta, Planas, Néstor, Pinillos, Goñi, Lusarreta, Idoate, Azagra, Urkizu, Etxarren eta Zala.
1934/35 denboraldia amaitzear zela, Futboleko Espainiako Errege Kopako finalerdietako itzuliko Sevilla F.C. taldearen aurkako partiduan ikusle nafarrek sortutako istiluen ondorioz zelaia bi partiduetako itxi zen, ondorioz Villata epaileak partidua 70. minutuan amaitzera derrigortu zuen, sevillarren aldeko 0-1 emaitzaz (aurretik jada sevillarrak etxeko partiduan 4-1eko aldeko emaitza zuten).
1945ean Osasunak krisi ekonomia gainditzeko asmoz zelaia Frente de Juventudes erakunde frankistari alokatu zion.
1967an Osasuna gaur egungo Sadar estadiora lekualdatu zen.

## Erreferentziak

* 1 2 3 Donibane estadioari buruzko orrialdea. Futbolnostalgia.com (Gaztelaniaz)

## Kanpo estekak

* Donibane estadioari buruzko orrialdea. Futbolnostalgia.com (Gaztelaniaz)
* Datuak: Q25475190
* Multimedia: Campo de San Juan (Osasuna) / Q25475190
# Donibaneko igogailua

Donibaneko igogailua edo Biurdanako igogailua Iruñeko igogailu bat da.
Igogailua 2008ko Otsailan inauguratu zuen, Iruñeko laugarren igogailua izateko.
Igogailuak funtzionamendu guztiz autonomoa du, baina giza interakzioa behar du aktibatzeko.

## Historia
### Eraikuntza

Igogailua 2009ko otsailean inauguratu zen, ia urtebeteko lanen ondoren.

### Bilakaera
#### Koronabirusaren krisia

2020ko martxoaren 13an, COVID-19 pandemiaren ondorioz konfinamendu orokorra deklaratu ondoren, Iruñeko Udalak hau eta hiri osoan zehar banatutako beste 9 igogailu ixtea erabaki zuen. Hala, konfinamendu osoan itxita egon ziren ekainaren 22ra arte, egun horretan berriz ireki baitzuten, baina edukiera txikiarekin.

## Azpiegitura

Igogailuak hiru geltoki ditu (beheko solairuan, tarteko solairuan eta goiko solairuan; azken horretan, 14,5 metro luzeko eta 2 eta 3 metro arteko zabalerako pasabide bat dago.
Igogailurako sarrera pasabidearen amaieran dago, Iratxeko Monasterio kaleko 32 eta 34 zenbakien parean. Lehenik eta behin, 5,70 metroko desnibela gainditu du. Han du lehen geltokia igogailuak. Ondoren, beste 5,40 metro jaitsi zen Fiteroko Monasterioren atzealdera iristeko, non azken geltokia dagoen.
Kabinak 1,78 metroko barne-diametroa du eta 17 lagunentzako lekua edo 1.250 kiloko pisua. Eta hiriko beste igogailuek bezala, kabinak zaintza-kamerak ditu, segurtasun-neurri gehigarri gisa. Gainera, jarduketa osatzeko, zenbait arrapala instalatu dira inguruko lekuetan.

### Goiburuak

Igogailu bi goiburu ditu:
* Fiteroko monasterioaren kalea (0. solairua)
* Nafarroako Monasterioen plaza (1. solairua)
* Iratxeko Monasterioa kalea (2. solairua)

## Ustiapena

Igogailu honen funtzioa Donibanen dagoen desnibel edo malda zuzen-zuzenean igotzea da, honela Iratxeko Monasterioa eta Fiteroko monasterioaren kaleen saiestuz.

## Etorkizuna

Oraingoz ez da neurri gehigarririk aurreikusi igogailuan.

## Erreferentziak

* ↑ Mugikortasun bertikala Iruñean
* ↑ (Gaztelaniaz) IRUÑA, DN.. «II. Zabalgunea eta Lezkairu lotuko dituen hiri-igogailua 2011 amaierarako prest egongo da» diariodenavarra.es (Noiz kontsultatua: 2020-09-05).
* ↑ «Iruñeko hamar hiri-igogailuak itxi egin dituzte, koronabirusa dela eta» www.noticiasdenavarra.com (Noiz kontsultatua: 2020-09-05).
* ↑ (Gaztelaniaz) Press, Europa.. «Iruñeko Udalak haurrentzako parkeak, aire zabaleko gimnasioak, iturriak eta igogailuak irekiko ditu astelehen honetan» diariodenavarra.es (Noiz kontsultatua: 2020-09-05).
* ↑ (Gaztelaniaz) IRUÑA, I. R... «Iruñeko laugarren igogailua otsailean estreinatuko du Donibanek» diariodenavarra.es (Noiz kontsultatua: 2020-09-05).

## Ikus, gainera

* Mugikortasun bertikala Iruñean
* Donibane

## Kanpo estekak

* Igogailuak eta arrampal mekanikoak Iruñean - Iruñeko Udala
* Datuak: Q98923728